Dirvinė pelė

Dirvinė pelė (Apodemus agrarius) – pelinių (Muridae) šeimos graužikas.

 Paplitimas 
Paplitusi Vidurio ir Rytų Europoje, taip pat pietų Sibire: nuo Austrijos, Vokietijos vakaruose iki Baikalo rytuose. Kitas arealas driekiasi Rytų Azijoje: Rytų Kinijoje, Mandžiūrijoje, Korėjoje.Kaneko, Y.; Kryštufek, B.; Zagarondnyuk, I.; Vohralík, V.; Batsaikhan, N.; Avirmed, D. & Sukhchuluun, G. (2008). „Apodemus agrarius“. IUCN Red List of Threatened Species. 2008

 Išvaizda 
Kūnas 126 mm ilgio, sveria kiek virš 50 g. Dirvinė pelė šiek tiek didesnė už naminę pelę. Kailiukas šviesus, beveik smėlio spalvos, išilgai nugaros eina tamsus, beveik juodas 2 mm pločio ruoželis. Uodega sudaro apie 70 proc. kūno ilgio (~90 mm). AgroAtlas: Pests. Apodemus agrarius Pallas. – Black-Striped Field Mouse. Agroatlas.ru.

 Ekologija 

Lietuvoje dažna. Gyvena javų laukuose, paupiuose, grioviuose. Kasa nesudėtingus urvelius. Žiemoja dažnai šiaudų kūgiuose, sandėliuose ir kitose patalpose.

Maitinasi žaliosiomis augalų dalimis, šaknimis, sėklomis, riešutais, uogomis, vabzdžiais. Žemės ūkio kenkėjas. Per metus veda 3–5 vadas, vidutiniškai po 6 jauniklius. Pouliacija labai svyruoja nuo oro sąlygų (pvz., sumažėja dėl vasaros liūčių, ankstyvų šalnų).

 Šaltiniai 

Kategorija:Peliniai